As Ehekarussäi (aa da Ehebrunna gnennd, is a Brunna z'Niamberg, direkt newam Weißn Tuam. Dea Brunna is vo da Stod Niamberg im 77ga Joa beim Buidhaua Weber, Jürgen in Auftrog gem worn, weils an dera Stäij an Entliftungsschacht vo da U-Bahn, vastecka woitn. Da Weber Jürgen hod den Brunna zwischn 1977 und 1981 gschtoij't und 1984 afbaud. Dea Brunna bestehd in da Haptsoch aus am Ring vo dunkl g'farbde Brozefiguan dea auf am Fundament vo farbigm Marmor stähd.